
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LEIDIMŲ ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR JAIS PREKIAUTI ŠAKIŲ RAJONO SAVIVALDYBĖS TERITORIJOJE IŠDAVIMO TVARKOS APRAŠO PATVIRTINIMO

2013 m. lapkričio 22 d. Nr.AT-1282
Šakiai

Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 112-4290) 29 straipsnio 8 dalies 2 punktu, Lietuvos Respublikos gyvūnų gerovės ir apsaugos įstatymo (Žin., 1997, Nr. 108-2728; 2012, Nr. 122-6126) 3 straipsnio 10 dalies 5 punktu, 8 straipsnio 3 dalimi bei atsižvelgdamas į Vyriausybės atstovo Marijampolės apskrityje 2013 m. spalio 11 d. teikimą Nr. T-33(1.3) „Dėl 2005 m. gegužės 12 d. sprendimo Nr. T-139 „Dėl leidimų įsigyti, laikyti, veisti, dresuoti ir prekiauti agresyviais šunimis išdavimo tvarkos aprašo panaikinimo“:


1. T v i r t i n u Leidimų įvežti, įsigyti, laikyti, veisti pavojingus šunis ir jais prekiauti Šakių rajono savivaldybės teritorijoje išdavimo tvarkos aprašą (toliau – Tvarkos aprašas) (pridedama).

            
2. Įpareigoju rajono savivaldybės administracijos Ūkio skyrių išduoti leidimus įvežti, įsigyti, laikyti, veisti ir prekiauti pavojingais šunimis bei registruoti šiuos leidimus leidimų įvežti, įsigyti, laikyti, veisti pavojingus šunis ir jais prekiauti Šakių rajono savivaldybės teritorijoje registravimo žurnale.

   
3. Pavedu rajono savivaldybės administracijos Bendrojo skyriaus vedėjai paskelbti oficialų informacinį pranešimą apie šio įsakymo priėmimą vietinėje spaudoje.


4. Nustatau, kad įsakymas įsigalioja nuo 2013 m. gruodžio 1 d.

        Šis įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

Direktorius                                                                                                                  Juozas Puodžiukaitis

